Diari Oficial de la Generalitat Valenciana


Sumari del DOGV 6863, del 17-09-2012 (2012/8513)

DECRET 136/2012, de 14 de setembre, del Consell, pel qual modifica el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/09/14/136/dof/vci/html**

### Dades del document

Número de DOGV
:   6863

Data del DOGV
:   17-09-2012

Secció del DOGV
:   I. DISPOSICIONS GENERALS

Número del document
:   2012/8513


Data del document
:   14-09-2012

Organisme emissor
:   Conselleria d'Educació, Formació i Ocupació

Tipus de document
:   Decret

Anàlisi jurídica

 Descriptors 

:   * Observatori Per A la Convivència Escolar En Els Centres de la Comunitat Valenciana
    * Institut Valencià d'Avaluació i Qualitat Educativa
    * Conselleria d'Educació, Formació i Ocupació
    * conflicte social
    * reglament intern
    * legislació
    * alumnat
    * adaptació escolar
    * integració social
    * centre d'ensenyament

DECRET 136/2012, de 14 de setembre, del Consell, pel qual modifica el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana. [2012/8513]  
PREÀMBUL  
  
El Decret 233/2004, de 22 d'octubre, del Consell, pel qual es va crear l'Observatori per a la Convivència Escolar en els Centres de la Comunitat Valenciana, va establir la constitució, composicions i funcions del dit observatori, com a òrgan adscrit a la Conselleria de Cultura, Educació i Esport, i li atribuïx com a funcions principals les d'impuls, estudi, proposta de solucions i orientació al personal docent, alumnat i família pel que fa a la convivència escolar en els centres educatius.  
  
Així, com a òrgan de caràcter consultiu adscrit a la conselleria amb competències en matèria d'educació, este observatori es concep com un instrument, al servici de tota la comunitat educativa, que permet el coneixement, anàlisi i avaluació-valoració dels problemes de convivència en els centres educatius de la Comunitat Valenciana, a fi de planificar i coordinar la intervenció per a la resolució i prevenció dels conflictes.  
El Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com les diferents secretaries autonòmiques que les integren, va reformar l'organització bàsica de l'Administració autonòmica valenciana, modificar el nombre, la denominació i les competències de les conselleries existents, i crear la Conselleria d'Educació, Formació i Ocupació, a la qual s'assignen les competències en matèria d'educació en tots els seus nivells, així com l'ocupació.  
La nova composició del Consell sorgida del Decret 75/2011, de 24 de juny, pel qual el Consell va establir l'estructura orgànica bàsica de la Presidència i de les conselleries de la Generalitat, en els articles 11, 12 i 13 establix la nova estructura bàsica directiva de la Conselleria d'Educació, Formació i Ocupació, la qual cosa va derivar en l'aprovació del Decret 98/2011, de 26 d'agost, del Consell, pel qual es va aprovar el Reglament Orgànic i Funcional d'esta conselleria.  
A la vista del que s'ha dit anteriorment, es fa necessari adequar l'actual composició de l'Observatori per a la Convivència Escolar en els Centres de la Comunitat Valenciana, perquè reflectisca la realitat competencial actual del Consell i l'actual estructura orgànica de la Conselleria d'Educació, Formació i Ocupació.  
En virtut de tot el que s'ha dit, complits els tràmits procedimentals previstos en l'article 43 de la Llei del Consell, a proposta de la consellera d'Educació, Formació i Ocupació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 14 de setembre de 2012,  
  
  
DECRETE  
  
Article únic. Modificació del Decret 233/2004, de 22 d'octubre, del Consell  
Es modifica l'article 4 del Decret 233/2004, de 22 d'octubre, del Consell, pel qual es va crear l'Observatori per a la Convivència Escolar en els Centres de la Comunitat Valenciana, que queda redactat en els termes que apareixen en l'annex del present decret.  
  
  
DISPOSICIONS ADDICIONALS  
  
Primera. Limitació del gasto públic  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto públic assignats a la conselleria competent en matèria d'educació, i, en tot cas, haurà de ser atés amb els mitjans personals i materials de l'esmentada conselleria.  
  
Segona. Òrgan competent  
Totes les referències que en el Decret 233/2004, de 22 d'octubre, del Consell, es fan a la Conselleria de Cultura, Educació i Esport s'han d'entendre fetes a la conselleria amb competències en matèria d'educació. I les referències a l'Institut Valencià d'Avaluació i Qualitat Educativa s'han d'entendre fetes a la direcció general o organisme amb competències en matèria de convivència escolar.  
  
DISPOSICIÓ DEROGATÒRIA  
  
Única. Derogació normativa  
1. Queda derogat el Decret 2/2008, d'11 de gener, del Consell, pel qual es va modificar el Decret 233/2004, de 22 d'octubre, pel qual es va crear l'Observatori per a la Convivència Escolar en els Centres de la Comunitat Valenciana.  
2. Així mateix, queden derogades totes les disposicions del mateix rang o inferior que s'oposen al que disposa el present decret.  
  
DISPOSICIONS FINALS  
  
Primera. Desplegament  
Es faculta la persona titular de la conselleria amb competències en matèria d'educació perquè dicte les disposicions necessàries per al desplegament i execució del que establix el present decret.  
  
Segona. Entrada en vigor  
Este decret entrarà en vigor l'endemà de ser publicat en el Diari Oficial de la Comunitat Valenciana.  
  
València, 14 de setembre de 2012  
  
El president de la Generalitat,  
ALBERTO FABRA PART  
  
La consellera d'Educació, Formació i Ocupació,  
Mª. JOSÉ CATALÀ VERDET  
  
  
ANNEX  
  
Nova redacció de l'article 4 del Decret 233/2004, de 22 d'octubre, del Consell, pel qual es va crear l'Observatori per a la Convivència Escolar en els Centres de la Comunitat Valenciana  
  
«Article 4. Composició del Ple  
1. El Ple de l'observatori estarà integrat per:  
a) President/a: serà, amb caràcter nat, qui exercisca la titularitat de la conselleria competent en matèria d'educació.  
b) Vicepresident/a primer/a: serà qui exercisca la titularitat de la secretaria autonòmica de la conselleria competent en matèria d'educació.  
c) Vicepresident/a segon/a: serà qui exercisca la direcció general amb funcions en matèria de convivència escolar.  
d) Vocals:  
Un/a representant de la Presidència de la Generalitat, amb el rang de director/a general.  
Un/a representant de la conselleria que tinga atribuïda la competència en matèria de sanitat, amb el rang de director/a general.  
Un/a representant de la conselleria que tinga atribuïda la competència en matèria de benestar social, amb el rang de director/a general.  
  
Un/a representant de la conselleria que tinga atribuïda la competència en matèria de justícia, amb el rang de director/a general.  
Un/a representant de la conselleria que tinga atribuïda la competència en matèria de seguretat ciutadana, amb el rang de director/a general.  
El/la titular de la direcció general amb competències en universitat i estudis superiors.  
El/la titular de la direcció general amb competències en ordenació i centres docents.  
El/la titular de la Inspecció General d'Educació.  
El/la titular de cada una de les direccions territorials de la conselleria amb competències en matèria d'educació.  
Un/a representant de la Federació Valenciana de Municipis i Províncies.  
El/la president/a del Consell Escolar de la Comunitat Valenciana.  
Un/a representant de la Comissió d'Experts, designat/a pel president/a del Ple.  
Un secretari o una secretària, que serà nomenat/da pel president/a d'entre el personal funcionari de la conselleria amb competències en matèria d'educació.  
2. A instància de la Presidència, i si es considera convenient per al desenrotllament de les funcions pròpies de l'observatori, podrà assistir a les sessions del Ple qualsevol persona que, encara que no forme part de l'òrgan, puga aportar els seus coneixements i experiències en la matèria relacionada amb la convivència escolar».


Còpia Permalink ELI